Ego Galterus, Dei gratia Lingonensis episcopus, omnibus notum facio futuris et presentibus, quod quadam die visitans domum et fratres de Romania, inveni in ea cartam sub nomine predecessoris nostri Godefridi, pie memorie quondam Lingonensis episcopi, scriptam et sigillo ipsius confirmatam, quia quippe propter vetustatem adeo deleta erat quod vix legi potuisset, ne lapsu temporis elemosine que in ea scripte erant, et eidem domui a fidelibus collate, a memoria hominum recederentur, ad petitionem dilecti nostri fratris Humberti aliorumque ejusdem domus fratrum, illam renovare et quod propriis oculis vidi, sigillo meo confirmare duxi necessarium. Dominus Gerardus de Fontvenz concessit Deo et fratribus Templi qui morantur in domo de Romanes quicquid habebat in campis juxta Illei. Hoc donum laudavit et concessit Garnerius, villicus de Montennei. Domnus Hugo de Bellomonte, assensu patris sui Ugonis, donavit fratribus supradictis de Templo tercias de Aterei, post decessum patris sui. De hominibus etiam suis meliorem concessit, excepto hoc quod ipse quemlibet voluerit prius accipiet. Testes sunt hujus rei: Milo de Poiuns; Ricardus de Frites; Wido Ravines de Osili; Josbertus vicecomes. Wido de Juges concessit Deo et predictis fratribus Templi tercias de Mirebel, et hoc donum laudaverunt mater ejus et soror ejus Besoeta. Testes sunt: Haimo Columba; Rainaldus de Monterago; Hugo de Mirabel; Otto de Mirabel. Armuinus de Montenei et fratres ejus, Ugo et Odo, assensu matris et sororis, donaverunt Deo et fratribus supradictis Templi a rivo de Gutta ex parte Curti campi, exceptis tribus campis. Testes sunt: Rodulfus, sacerdos de Sancto Mauricio et Humbertus, frater ejus; Odo, nepos eorum. Arlebaldus de Sancto Mauricio donavit sepedictis fratribus Templi quicquid habebat a rivo de Gutta Curti campi et terciam partem de hoc quod habebat in Craia. Testes sunt sacerdotes de Sancto Mauricio, Rodulfus et Humbertus. De molendino etiam quod est inter Sanctum Mauricium et Romanes dedit supradictus Arlebaldus, et participes ejus, terciam partem supradictis fratribus. Hec dona laudavit uxor ejus et infantes. De molendino quod est ad villam Sancti Mauricii concessit Josbertus et participes ejus terciam partem supradictis fratribus. Testes sunt suprascripti sacerdotes, Rodulfus videlicet et Humbertus. Actum est etiam hoc in presentia parrochie. Villicus de Horren et Bonus filius ejus concesserunt fratribus sepe memoratis campum qui est retro salectum de Pagnes. Testes sunt: Stephanus de Horren; Galterus, famulus domine. Paganus, miles, de Montenei, concessit Deo et eisdem fratribus Templi quod habebat in prato Gignat, assensu fratrum suorum Roberti et Rainaldi. Testes sunt Ulricus et Ugo. Odo li Jarge concessit eisdem fratribus Templi quicquid habebat a rivo de Gutta versus Curtum campum. Testis est Haimo, frater Gilonis Murris. Dominus Pontius de Ernai ipse et nepos ejus Tiboldus, assensu etiam hominum qui terras tenebant, concesserunt Deo et eisdem fratribus Templi quicquid habebat infra rivum de Gutta ex parte Curti campi. Testes sunt: Humbertus sacerdos de Montetormenti, Galo lienimengis. Paganus de Vilesme, assensu uxoris sue et infantum, donavit eisdem fratribus Templi quicquid habebat a rivo de Gutta usque ad fines Curti campi. Testes sunt: Gido martyr et Haimo, frater ejus et Josbertus. Josbertus de Sancto Mauricio, et Martinus, et Bernerius, et Paonius concesserunt eisdem fratribus Templi quicquid prati habebant in angulis de Pagnes. Testes sunt Haimo et Wido. Johannes de Curto campo donavit Deo et eisdem fratribus Templi campum qui est inter rivum de Fontenelo et rivum de Curtvaniager, excepto quod ex parte silve retinuit domino jugeres. Testes: Josbertus, sacerdos de Curto campo, Everardus. Hugo Albus de Kaulento dedit Deo et eisdem fratribus hoc quod habebat in fine Paines ex parte Sancti Mauricii. Hujus rei testes sunt: Benedictus presbiter de Kaulento et Warenbertus, piscator. Paganus de Montenniaco dedit Deo et eisdem fratribus Templi hoc quod habebat in eodem loco, concessu fratrum et sororum suarum. Testis est Johannes, homo predicti Pagani. Item, idem Paganus dedit eisdem fratribus Templi quicquid habebat in corveia et campum unum ultra Luncontor domini Johannis de Curto campo, juxta terram domini Pontii de Arnai, qui exit super rivum Gutte, et hoc quod habebat juxta terram Sancti Petri sub via Sancti Mauricii, et hoc quod calumpniabatur in porta Romanie, concessu fratrum suorum et sororum suarum. Hoc etiam concessit dominus Johannes de Curto campo et filii ejus. Hujus rei testes sunt predictus Johannes et Humbertus, miles de Monteniaco, et Huricus, frater ejus, et Odo, presbiter de Parvo Preceiaco. Humbertus, villicus de Horren, dedit Deo et fratribus Templi concessu filiorum suorum quandam campum retro salictum versus Champrunad. Hujus rei testes sunt; Stephanus de Blecunvilla et Galterus, famulus Bicherie. Josbertus, presbyter ecclesie de Corchampo, dedit Deo et eisdem fratribus decimam eidem ecclesie a rivo Corvei Eeniager sicut currit usque ad Vingennam. Hujus rei testes sunt: Hugo de Riveria, Britinus, decanus Besuensis. Reinaldus de Corchamp Deo et predictis fratribus se ipsum reddidit, et quicquid in allodiis desuper Corchamp pater suus possedebat, concessu matris sue et fratris sui Petri, uxorisque ejus, donavit, nec non etiam medietatem campi qui est inter Wareram et Romanes eisdem fratribus concessit. Alteram vero partem mater ejusdem Reinaudi post obitum suum, Petro filio suo concedente, eisdem fratribus donavit. Testes sunt: Wilelmus de Firmitate et Henricus, frater ejus; Gilebertus de Chanlita, Hugo Columba. Evinus, Orphanus vocatus, dedit Deo et eisdem fratribus, quicquid habebat allodii in territorio Sancti Mauricii, laude filiorum suorum. Hujus rei testes sunt: Leobaldus miles ejus; Milo de Ceis; Bruno famulus ejusdem Evini; Pontius de Arnai. Ricardus, predicti Evini filius, donavit Deo et eisdem fratribus allodium quod habebat in villa que dicitur villa Sancti Stephani. Hujus rei testes sunt: Milo de Ceis, Leobaldus de Monz; Willelmus Gallicus; Gido, clericus de Morne. Hec sunt elemosine cum datoribus et testibus earumdem per manum G. pie memorie, quondam Lingonensis episcopi, confirmate et a nobis propter vetustatem renovate.